[{"text_idx": "#000000", "text": "Eesti hobuse kasvatajate haruseltsi juhatus"}, {"text_idx": "#000002", "text": "21. juunil ta\u0308itus teenekal hobusekasvatajal Valdu Laidil 80 eluaastat. Oma va\u0308a\u0308rika eluaja jooksul on Valdu ja\u0308tnud suure ja\u0308lje eesti hobuse kasvatusse, olles ise siis aretaja, hobuste hindaja vo\u0303i nooremale po\u0303lvele no\u0303uandja rollis."}, {"text_idx": "#000003", "text": "Valdu on la\u0308bi ja lo\u0303hki hiidlane ning lisaks Saaremaale on Hiiumaa olnud eesti hobuse ajaloos ma\u0308rgilise ta\u0308hendusega. Nimelt pa\u0308rast 1921. aastal Haapsalus loodud to\u0303useltsi ning to\u0303uraamatu pidamisele aluse panemist, peeti esimesed eesti hobuste u\u0308levaatused just Hiiumaal, Ko\u0303rgessaare vallas. Samuti on Hiiumaalt pa\u0308rit Raspel 70E ta\u0308kuliin, kusjuures ta\u0308kk ise po\u0303lvneb just Valdu vanaisalt ostetud sa\u0308lust."}, {"text_idx": "#000004", "text": "Eesti hobune on Valdu elus olnud ta\u0308htsal kohal nii kaua, kui ta ennast ma\u0308letab ning seda just ta\u0308nu hobusekasvatajatest vanaisale ja isale. Mees ma\u0308letab, kuidas isa teda juba 4-aastaselt hobuse selga pani. Kahjuks viis peagi alanud so\u0303da isa endaga kaasa. 13-aastaselt asus Valdu juba ise hobuse ja niidumasinaga to\u0308o\u0308le, ette olid rakendatud ikka eesti hobused. Kolhooside tekkega aga kadus vo\u0303imalus oma hobuseid pidada ning ta\u0308iskasvanueas to\u0308o\u0308tas Valdu hobustega juba Ka\u0308rdla metskonnas. 1980. aastal oli Valdu Ka\u0308rdla metskonna metsau\u0308lem ning teades mehe hobusekirest, tegi tolleaegne metsamajandi direktor talle ettepaneku moodustada va\u0308ike hobusekasvandus. Selleks tuli koostada majanduslik plaan selle kohta, kuidas hobusekasvandus tulevikus ennast majandama hakkab. Asja edenemist soosis asjaolu, et tolleaegne metsamajandusminister Eino Teder oli hobusevaimuga mees. Nii toodigi Saaremaalt esimesed hobused ning loodud sai Ka\u0308rdla metskonna hobusekasvandus, kus Valdu hobustega tegutses. Hiljem, kui ja\u0308rjest rohkem hakati kasutama metsas masinaid ning hobuseid lihtsalt enam ei vajatud, ei suutnud kasvandus ennast enam ise majandada ja lagunes. 1994. aastal aga tekkis taas vo\u0303imalus ise oma hobust pidada ning sellest ajast saati on Valdu eesti hobuseid ise aretanud ja kasvatanud. Valdu esimesed ma\u0308rad pa\u0308rinesid peamiselt Ahti 228E liinist ning tolleaegne Eesti Hobusekasvatajate Seltsi esimees Eero Agarmaa soovitas kasutada nende peal ta\u0308kku Eps 583E. Antud kombinatsioon andiski ha\u0308id tulemusi ning lo\u0303i aluse va\u0308ga heale karjale."}, {"text_idx": "#000005", "text": "Ra\u0308a\u0308kides eesti hobusest, peab Valdu ko\u0303ige olulisemaks tema iseloomu, lisaks muidugi liikumist. Kuna hobuste arvukus viimasel ajal palju kasvanud, tuleks tema arvates juba kriitilisemalt valida, milliseid hobuseid u\u0308ldse aretuses kasutada ja milliseid mitte. Ja\u0308rglasi tasub Valdu arvates vo\u0303tta neilt hobustelt, keda on kergem o\u0303petada, sest o\u0303petamata hobuseid on va\u0308ga raske mu\u0308u\u0308a. Va\u0308ga hea meel on mehel selle u\u0308le, et ja\u0308rjest enam hakatakse eesti hobust taas rakendis kasutama, sest just see on Valdu arvates meie va\u0308ikese hobuse o\u0303ige kasutusala. Kui hobune on rakendis, tulevad va\u0308lja tema po\u0303hiomadused, nii seesmised kui va\u0308limised. Samas arvab ta, et eesti hobune peaks olema universaalne ja oskama ka ratsa ka\u0308ia."}, {"text_idx": "#000006", "text": "Tegelikult oleks veel va\u0308ga palju, mida nii kogenud hobusekasvatajalt o\u0303ppida ning ko\u0303rva taha panna. Hobusemehe tarkust, mida Valdu ise on saanud mitme po\u0303lve tagant ja millest vo\u0303iks kirjutada raamatuid. Soovime eesti hobuse kasvatajate poolt palju jo\u0303udu ja sama teravat vaimu, et oma teadmistepagasit jagada ja ikka meie oma va\u0308ikese hobuse edenemisse panustada!"}, {"text_idx": "#000007", "text": "Valdu on su\u0308stinud hobusepisikut ka oma ja\u0308reltulevatele po\u0303lvedele. Oma isast on Valdu lapsed kirjutanud nii:"}, {"text_idx": "#000011", "text": "30.09-01.10 Eesti to\u0303ugu hobuste u\u0308leriigilised jo\u0303udluskatsed"}]